শহরের বাসায় পৌঁছাতে পৌঁছাতে সন্ধ্যা গড়িয়ে গেছে । মফস্বল শহরে এমন সময়ে কি করে অজানা মানুষের বাড়ী খুঁজে বের করা যাবে ! আমাদের কোনো বোন নেই । আবার সে রকম বাড়তি ভালো থাকার ব্যবস্থাও নেই । একটা ঘর ছিলো তাতে বিছানা থাকলেও তা ছিলো যাবতীয় বাতিল জিনিসের স্তুপে ঘেরা । কিছুক্ষণ বাদেই বুদ্ধি হলো বাড়ীর মালিক নানু যেহেতু থাকেন না, তার খালি তিন রুমের ঘরটা খুলে ওখানে থাকতে দেয়া যায় । একটা রুম খুলে নিলেই হয় । বাকী রুম দুটো তালা মারা আছে বিশাল সাইজের । যে রুমটায় থাকার ব্যবস্থা হলো তা আসলে বৈঠক খানা (কালের আবর্তে ড্রইং রুম থেকে লিভিং রুম) হলেও ওখানে একখানা সুন্দর সেমি ডাবল খাট পাতানো ছিলো ।